ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଫିଜିର ଶ୍ରୀସତ୍ୟସାଇ ସଞ୍ଜିବନୀ ହସ୍ପିଟାଲ ଉଦଘାଟନ ଅବସରରେ ପ୍ରଧାନମନ୍ତ୍ରୀଙ୍କ ଅଭିଭାଷଣ
“ହସ୍ପିଟାଲ ଦୁଇ ଦେଶ ମଧ୍ୟରେ ସମ୍ପର୍କର ପ୍ରତୀକ, ଭାରତ-ଫିଜିର ମିଳିତ ଜୟଯାତ୍ରାରେ ଆଉ ଏକ ଅଧ୍ୟାୟ”
“ଶିଶୁମାନଙ୍କ ହୃତପିଣ୍ଡ ଚିକତ୍ସାଳୟ କେବଳ ଫିଜି ନୁହଁ, ସମଗ୍ର ଦକ୍ଷିଣ ପ୍ରଶାନ୍ତ ମହାସାଗରୀୟ ଅଞ୍ଚଳର ଅନନ୍ୟ”
“ସତ୍ୟସାଇ ବାବା ଆଧ୍ୟାତ୍ମିକତାକୁ ପୂଜା ପାଠ କର୍ମଠାରୁ ମୁକ୍ତ ରଖି ଏହାକୁ ଜନସାଧାରଣଙ୍କ କଲ୍ୟାଣ ସହ ଯୋଡି ଥିଲେ”
“ମୁଁ ସଦାସର୍ବଦା ସତ୍ୟସାଇ ବାବାଙ୍କ ଆଶୀର୍ବାଦ ପାଉଥିବାରୁ ନିଜକୁ ଖୁବ ଭାଗ୍ୟବାନ ମନେ କରୁଛି ଓ ଏହା ଆଜି ମଧ୍ୟ ପାଉଛି”
“ଭାରତ-ଫିଜି ସମ୍ପର୍କ ପାରସ୍ପରିକ ସମ୍ମାନ ଓ ମଜଭୁତ ଜନ ସମ୍ପର୍କ ଉପରେ ପର୍ଯ୍ୟବସିତ”
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭିଡିଓ ବାର୍ତ୍ତା ଜରିଆରେ ଫିଜିରେ ଶ୍ରୀ ସତ୍ୟସାଇ ସଞ୍ଜିବନୀ ହସ୍ପିଟାଲ ଉଦଘାଟନ ଅବସରରେ ଆଜି ଉଦବୋଧନ ଦେଇଛନ୍ତି ।
ଏହି ଅବସରରେ ଉଦବୋଧନ ଦେଇ ପ୍ରଧାନମନ୍ତ୍ରୀ ଫିଜିର ପ୍ରଧାନମନ୍ତ୍ରୀ ଓ ଜନସାଧାରଣଙ୍କୁ ଧନ୍ୟବାଦ ଜ୍ଞାପନ କରିଛନ୍ତି ଓ ଏହି ହସ୍ପିଟାଲ ଦୁଇ ଦେଶ ମଧ୍ୟରେ ସମ୍ପର୍କର ପ୍ରତୀକ ଓ ଭାରତ-ଫିଜିର ମିଳିତ ଜୟଯାତ୍ରାରେ ଆଉ ଏକ ଅଧ୍ୟାୟ ବୋଲି କହିଛନ୍ତି । ଶିଶୁମାନଙ୍କ ହୃତପିଣ୍ଡ ଚିକତ୍ସାଳୟ କେବଳ ଫଜି ନୁହଁ, ସମଗ୍ର ଦକ୍ଷିଣ ପ୍ରଶାନ୍ତ ମହାସାଗରୀୟ ଅଞ୍ଚଳରେ ଅନନ୍ୟ ଅଞ୍ଚଳ ନିମନ୍ତେ ହୃଦୟ ସମ୍ପର୍କୀତ ରୋଗ ଯେତେବେଳେ ଏକ ପ୍ରମୁଖ ଆହ୍ୱାନ, ସେ ଅଞ୍ଚଳ ନିମନ୍ତେ ହସ୍ପିଟାଲ ହଜାର ହଜାର ଶିଶୁଙ୍କ ନିମନ୍ତେ ଏକ ନୂତନ ଜୀବନର ରାସ୍ତା ସଦୃଶ ବୋଲି ପ୍ରଧାନମନ୍ତ୍ରୀ କହିଛନ୍ତି ।
ସେ ସନ୍ତୋଷ ପ୍ରକାଶ କରି କହିଥିଲେ ଯେ ଶିଶୁମାନେ କେବଳ ବିଶ୍ୱସ୍ତରୀୟ ଉପଚାର ପାଇବେ ନାହିଁ ବରଂ ସମସ୍ତ ଅସ୍ତ୍ରୋପଚାର ମାଗଣା ହେବ । ଏଥିପାଇଁ ସେ ଫିଜିର ଶ୍ରୀ ପ୍ରେମ ଫାଉଣ୍ଡେସନ, ଫିଜି ସରକାର ଓ ଭାରତର ଶ୍ରୀ ସତ୍ୟସାଇ ସଞ୍ଜିବନୀ ଶିଶୁ ହୃଦୟ ହସ୍ପିଟାଲର ପ୍ରଶଂସା କରିଥିଲେ ।
ପ୍ରଧାନମନ୍ତ୍ରୀ ବ୍ରହ୍ମଲୀନ ଶ୍ରୀ ସତ୍ୟସାଇ ବାବାଙ୍କ ଠାରେ ନତମସ୍ତକ ହେବା ସହ ମାନବ ସେବାର ଚାରା ରୋପଣ କରିଥିବା ବାବାଙ୍କ ଏହି ଚାରା ଆଜି ମହାବଟ ଦ୍ରୁମରେ ପରିଣତ ହୋଇ ସମଗ୍ର ମାନବତାର ସେବା କରୁଛି ବୋଲି କହିଥିଲେ । ପ୍ରଧାନମନ୍ତ୍ରୀ ସ୍ମୃତିଚାରଣ କରି କହିଥିଲେ ଯେ ଶ୍ରୀ ସତ୍ୟସାଇ ବାବା ଆଧ୍ୟାତ୍ମିକତାକୁ ପୂଜାପାଠ ଠାରୁ ମୁକ୍ତ କରି ଏହାକୁ ମାନବ କଲ୍ୟାଣ ସହ ଯୋଡିଥିଲେ । ତାଙ୍କର ଗରୀବ ଓ ବଞ୍ଚିତ ଶ୍ରେଣୀଙ୍କ ନିମନ୍ତେ ଶିକ୍ଷା ଓ ସ୍ୱାସ୍ଥ୍ୟ କ୍ଷେତ୍ରରେ ଅବଦାନ ଆଜି ଆମକୁ ଉତ୍ସାହିତ କରୁଛି । ଶ୍ରୀ ମୋଦୀ ସାଇ ଭକ୍ତମାନଙ୍କ ଗୁଜରାଟ ଭୂମିକମ୍ପ ସମୟରେ ସେବାର ସ୍ମୃତିଚାରଣ କରିଥିଲେ । ମୁଁ ସଦାସର୍ବଦା ସାଇବାବାଙ୍କ ଆଶୀର୍ବାଦ ପାଇ ଆସିଛି ଓ ଆଜି ମଧ୍ୟ ପାଉଛି । ସେଥିପାଇଁ ମୁଁ ନିଜକୁ ଭାଗ୍ୟବାନ ମନେ କରୁଛି ବୋଲି ଶ୍ରୀ ମୋଦୀ କହିଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ ଭାରତ ଓ ଫିଜି ମଧ୍ୟରେ ରହିଥିବା ମିଳିତ ଇଛାପତ୍ର ଓ ସମ୍ପର୍କ ମାନବତା ସେବା ଉପରେ ପର୍ଯ୍ୟବସିତ । ବୈଶ୍ୱିକ ମହାମାରୀ କାଳରେ ଏହି ମୂଲ୍ୟବୋଧକୁ ଭିତ୍ତିକରି ଭାରତ ୧୫୦ଟି ଦେଶକୁ ଔଷଧ ଓ ଶହେଟି ଦେଶକୁ ଶହେ ନିୟୁତ ଟୀକାମାତ୍ରା ପ୍ରଦାନ କରିଥିଲେ । ଏହି କାର୍ଯ୍ୟରେ ଭାରତ ଫିଜିକୁ ସର୍ବଦା ଆଗରେ ରଖିଥିଲା । ପ୍ରଧାନମନ୍ତ୍ରୀ ଦୁଇ ଦେଶର ସମ୍ପର୍କରେ ଗଭୀରତା ଉପରେ ବର୍ଣ୍ଣନା କରିଥିଲେ । ସେ କହିଥିଲେ ଯେ ବିଶାଳ ମହାସାଗର ଦୁଇ ଦେଶକୁ ଅଲଗା କରିଥିଲେ ମଧ୍ୟ ଆମର ସଂସ୍କୃତି ଆମକୁ ସଂଯୁକ୍ତ କରି ରଖିଛି । ଆମର ସମ୍ପର୍କ ପାରସ୍ପରିକ ସମ୍ମାନ ଓ ଦୁଇ ଦେଶର ଜନସାଧାରଣଙ୍କ ମଧ୍ୟରେ ନିବିଡ ଭାବର ବିନିମୟ ମଧ୍ୟରେ ପର୍ଯ୍ୟବସିତ । ଫିଜିର ସାମାଜିକ ଓ ଆର୍ଥିକ ବିକାଶରେ ଭାରତର ଯୋଗଦାନକୁ ଶ୍ରୀ ମୋଦୀ ସ୍ୱୀକାର କରିଥିଲେ ।
ପ୍ରଧାନମନ୍ତ୍ରୀ ଶ୍ରୀ ମୋଦୀ ଫିଜିର ପ୍ରଧାନମନ୍ତ୍ରୀ ଫ୍ରାଙ୍କ ବାଇନିମାରମାଙ୍କୁ ଆଜି ତାଙ୍କର ଜନ୍ମଦିନର ଶୁଭେଚ୍ଛା ଜ୍ଞାପନ କରିବା ସହ ତାଙ୍କ ନେତୃତ୍ୱରେ ଦୁଇ ଦେଶର ସମ୍ପର୍କ ଅଧିକରୁ ଅଧିକ ମଜଭୁତ ହେବ ବୋଲି କହିଥିଲେ ।
SM/DD
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ୟୁରୋପୀୟ କମିଶନର ଅଧ୍ୟକ୍ଷ ମହାମହିମ ଉର୍ସୁଲା ଭନ ଡର ଲେୟେନଙ୍କ ମଧ୍ୟରେ ଟେଲିଫୋନ୍ ଯୋଗେ ଆଲୋଚନା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ ୟୁରୋପୀୟ କମିଶନର ଅଧ୍ୟକ୍ଷ ମହାମହିମ ଉର୍ସୁଲା ଭନ ଡର ଲେୟେନଙ୍କ ମଧ୍ୟରେ ଆଜି ଟେଲିଫୋନ୍ ଯୋଗେ ଆଲୋଚନା ହୋଇଛି।
ଦୁଇ ନେତା ଭାରତ ଏବଂ ୟୁରୋପୀୟ ସଂଘରେ ବର୍ତ୍ତମାନର କୋଭିଡ-19 ସ୍ଥିତି ତଥା ଭାରତ ପକ୍ଷରୁ କୋଭିଡ-19ର ଦ୍ୱିତୀୟ ଲହରୀର ମୁକାବିଲା ନିମନ୍ତେ ଗ୍ରହଣ କରାଯାଉଥିବା ପଦକ୍ଷେପ ସମ୍ପର୍କରେ ମତ ବିନିମୟ କରିଥିଲେ । କୋଭିଡ-19ର ଦ୍ୱିତୀୟ ଲହରୀ ବିରୋଧରେ ଭାରତର ଲଢ଼େଇରେ ସହାୟତା କରିବା ନିମନ୍ତେ ପ୍ରଧାନମନ୍ତ୍ରୀ ମୋଦୀ ୟୁରୋପୀୟ ସଂଘ ଏବଂ ଏହାର ସଦସ୍ୟ ରାଷ୍ଟ୍ରଗୁଡ଼ିକ ପକ୍ଷରୁ ଯୋଗାଇ ଦିଆଯାଇଥିବା ତୁରନ୍ତ ସହାୟତାକୁ ପ୍ରଶଂସା କରିଥିଲେ ।
ଶେଷଥର ପାଇଁ ଗତବର୍ଷ ଜୁଲାଇରେ ଅନୁଷ୍ଠିତ ଭାରତ-ୟୁରୋପୀୟ ସଂଘ ଶିଖର ସମ୍ମିଳନୀ ପରେ ଆପୋସ ରଣନୈତିକ ସହଭାଗିତା ନୂତନ ଭାବେ ଅଧିକ ଗତିଶୀଳ ହୋଇଛି ବୋଲି ଦୁଇ ନେତା ଆଲୋକପାତ କରିଥିଲେ । ଦୁଇ ନେତା ଏଥିପ୍ରତି ମଧ୍ୟ ସହମତି ବ୍ୟକ୍ତ କରିଥିଲେ ଯେ ଭାରତ-ୟୁରୋପୀୟ ସଂଘର ନେତାମାନଙ୍କର 8 ମେ 2021ରେ ଭର୍ଚୁଆଲ ମାଧ୍ୟମରେ ହେବାକୁ ଥିବା ଆଗାମୀ ବୈଠକ ଭାରତ-ୟୁରୋପୀୟ ସଂଘ ମଧ୍ୟରେ ପୂର୍ବରୁ ଚାଲିଆସିଥିବା ବହୁମୁଖୀ ସମ୍ପର୍କକୁ ନୂତନ ଭାବେ ଗତି ପ୍ରଦାନ କରିବାରେ ଏକ ଗୁରୁତ୍ବପୂର୍ଣ୍ଣ ଅବସର ଆଣିବ ।
ଭାରତ-ୟୁରୋପୀୟ ସଂଘର ନେତାମାନଙ୍କର ଆଗାମୀ ବୈଠକ ଇୟୁ +27 ରୂପରେ ହେବାକୁ ଥିବା ପ୍ରଥମ ବୈଠକ ହେବ ଏବଂ ଏହା ଭାରତ-ୟୁରୋପୀୟ ସଂଘ ମଧ୍ୟରେ ରଣନୈତିକ ସହଭାଗିତାକୁ ଆହୁରି ଦୃଢ଼ କରିବାରେ ଉଭୟ ପକ୍ଷର ସହଭାଗୀ ଆକାଂକ୍ଷାକୁ ଦର୍ଶାଉଛି ।
ରସାୟନ ଓ ସାର ମନ୍ତ୍ରଣାଳୟ
ପୋଷକ ତତ୍ତ୍ବ ଆଧାରିତ ଫସଫେଟ ଓ ପଟାସ ସାର ପାଇଁ ସବସିଡି ଦରକୁ କ୍ୟାବିନେଟ ମଞ୍ଜୁରି
୨୦୨୨-୨୩ ରବି ଋତୁ ଲାଗି ଅକ୍ଟୋବର ପହିଲା ୨୦୨୨ରୁ ୩୧ ମାର୍ଚ୍ଚ ୨୦୨୩ ପର୍ଯ୍ୟନ୍ତ ହେବ ଲାଗୁ
୫୧,୮୭୫ କୋଟି ଟଙ୍କାର ସବସିଡିକୁ ଅନୁମୋଦନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ପୋଷକ ତତ୍ତ୍ବ ଆଧାରିତ ଫସଫେଟ ଓ ପଟାସ ସାର ପାଇଁ ସବସିଡି ଦରକୁ ମଞ୍ଜୁରି ମିଳିଛି । ୨୦୨୨-୨୩ ରବି ଋତୁରେ ଏହି ସବସିଡି ଦର ୨୦୨୨ ଅକ୍ଟୋବର ପହିଲା ତାରିଖ ଠାରୁ ୩୧ ମାର୍ଚ୍ଚ ୨୦୨୩ ପର୍ଯ୍ୟନ୍ତ ଲାଗୁ ହେବ । ପଟାସ ଓ ଫସଫେଟ ସାରରେ ନାଇଟ୍ରୋଜେନ , ଫସଫରସ , ପଟାସ  ଏବଂ ସଲଫର  ଆଦି ବିଭିନ୍ନ ପୋଷକ ତତ୍ତ୍ବ ମିଶ୍ରଣ କରାଯିବ । ଏ ସଂକ୍ରାନ୍ତରେ ସାର ବିଭାଗ ପକ୍ଷରୁ ମିଳିଥିବା ପ୍ରସ୍ତାବକୁ କ୍ୟାବିନେଟ ମଞ୍ଜୁରି ମିଳିଛି ।
|
|
ବର୍ଷ
|
|
କିଲୋ ପ୍ରତି ଟଙ୍କା
|
|
ଏନ
|
|
ପି
|
|
କେ
|
|
ଏସ
|
|
୨୦୨୨-୨୩ ରବି ଋତୁ 
|
|
୯୮.୦୨
|
|
୬୬.୯୩
|
|
୨୩.୬୫
|
|
୬.୧୨
ଆର୍ଥିକ ବ୍ୟୟବରାଦ:
୨୦୨୨-୨୩ ରବି ଋତୁ ପାଇଁ କ୍ୟାବିନେଟ ମୋଟ୍ ୫୧ ହଜାର ୮୭୫ କୋଟି ଟଙ୍କାର ସବସିଡି ମଞ୍ଜୁର କରିଛନ୍ତି । ଏଥିରେ ଫ୍ରିଟ୍ ବା ମାଲ ଭଡ଼ା ସବସିଡି ଜରିଆରେ ସ୍ବଦେଶୀ ସାରକୁ ଦିଆଯାଉଥିବା ସହାୟତା ସାମିଲ ରହିଛି ।
ଲାଭ:
କ୍ୟାବିନେଟଙ୍କର ଏହି ନିଷ୍ପତ୍ତି ଦ୍ବାରା ୨୦୨୨-୨୩ ରବି ଋତୁରେ ସବୁ ଚାଷୀଙ୍କୁ ଶସ୍ତା/ସବସିଡି ଦରରେ ସମସ୍ତ ପିଏଣ୍ଡକେ ସାର ଉପଲବ୍ଧ ହୋଇପାରିବ ଏବଂ ଏହା କୃଷି କ୍ଷେତ୍ରକୁ ମଧ୍ୟ ସହାୟକ ହେବ । ଅନ୍ତର୍ଜାତୀୟ ବଜାରରେ ସାର ଦରରେ ଦେଖା ଦେଇଥିବା ଅସ୍ଥିରତା ଏବଂ କଞ୍ଚାମାଲର ଅଭାବ ସମସ୍ୟାକୁ କେନ୍ଦ୍ର ସରକାର ସବସିଡି ଓ ଅନ୍ୟାନ୍ୟ ସହାୟତା ମାଧ୍ୟମରେ ପ୍ରାୟତଃ ନିୟନ୍ତ୍ରଣ କରି ଆସୁଛନ୍ତି ।
ପ୍ରତିରକ୍ଷା ମନ୍ତ୍ରଣାଳୟ
ଉତ୍ତର ସିକିମରୁ ତିନି ଚୀନ ନାଗରିକଙ୍କୁ ଉଦ୍ଧାର କଲା ଭାରତୀୟ ସେନା
ଉତ୍ତର ସିକିମର ମାଳଭୂମି ଅଞ୍ଚଳର 17 ହଜାର 500 ଫୁଟ ଉଚ୍ଚତାରେ ରାସ୍ତା ହରାଇଥିବା ତିନି ଚୀନ ନାଗରିକଙ୍କୁ ସେପ୍ଟେମ୍ବର 3, 2020ରେ ଭାରତୀୟ ସେନା ଉଦ୍ଧାର କରିଛି ।
ତାପମାତ୍ରା ଶୂନ୍ୟରୁ କମ ଥିବାରୁ ତିନି ଚୀନ ନାଗରିକ ଙ୍କ ଜୀବନ ପ୍ରତି ବିପଦ ଆଶଙ୍କା କରି ଭାରତୀୟ ସେନା ତୁରନ୍ତ ସେମାନଙ୍କ ନିକଟରେ ପହଞ୍ଚି ଅତ୍ୟଧିକ ଉଚ୍ଚତା ଓ ପ୍ରତିକୂଳ ପାଗଜନିତ ବିପଦରୁ ରକ୍ଷା କରିବା ପାଇଁ ଅକ୍ସିଜେନ, ଖାଦ୍ୟ ଓ ଗରମ ପୋଷାକ ଯୋଗାଇଥିଲା ।
ଚୀନ ନାଗରିକମାନଙ୍କୁ ସେମାନଙ୍କ ଗନ୍ତବ୍ୟରେ ପହଁଚିବା ପାଇଁ ରାସ୍ତା ପ୍ରଦର୍ଶନ କରି ଭାରତୀୟ ସେନା ଫେରିଥିଲା । ତୁରନ୍ତ ସହାୟତା ଯୋଗାଇ ଦେଇଥିବାରୁ ଚୀନ ନାଗରିକମାନେ ଭାରତ ଓ ଭାରତୀୟ ସେନା ପ୍ରତି କୃତଜ୍ଞତା ଜଣାଇଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉତ୍ତରପୂର୍ବରେ ରେଳ ସଂଯୋଗ ଏବଂ ଭିତ୍ତିଭୂମି ମଜବୁତ ପାଇଁ ପ୍ରଶଂସା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତର ରାଷ୍ଟ୍ରପତି ଶ୍ରୀମତୀ ଦ୍ରୌପଦୀ ମୁର୍ମୁ ଆଜି ଗୌହାଟିରୁ ମେଣ୍ଡିପଥର - ଗୌହାଟି - ଶୋଖୁଭି ସ୍ୱତନ୍ତ୍ର ଟ୍ରେନକୁ ପତାକା ଦେଖାଇ ଶୁଭାରମ୍ଭ କରିଥିବାରୁ ଖୁସିବ୍ୟକ୍ତି କରିଛନ୍ତି ।
ଭାରତୀୟ ରେଳବାଇର ଏକ ଟୁଇଟର ଜବାବରେ ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଗତ ୮ ବର୍ଷ ଉତ୍ତରପୂର୍ବରେ ସଂଯୋଗକୁ ଦୃଢ କରିବା ପାଇଁ ନିରନ୍ତର ପ୍ରୟାସର ସାକ୍ଷୀ ହୋଇଛି । ଏହା ବିଶେଷ ଭାବରେ ଏହି ଅଞ୍ଚଳର ଯୁବକମାନଙ୍କୁ ସାହାଯ୍ୟ କରିବ ।”
HS
(
ଉପରାଷ୍ଟ୍ରପତିଙ୍କ ସଚିବାଳୟ
ଇଦ-ଉଲ-ଫିତର ପୂର୍ବ ସନ୍ଧ୍ୟାରେ ଉପରାଷ୍ଟ୍ରପତିଙ୍କ ଶୁଭେଚ୍ଛା
ଇଦ-ଉଲ-ଫିତର ଶୁଭ ଅବସରର ପୂର୍ବ ସନ୍ଧ୍ୟାରେ ଉପରାଷ୍ଟ୍ରପତି ଶ୍ରୀ ଏମ. ଭେଙ୍କେୟା ନାଇଡୁ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି । ଇଦକୁ ପରିବାର ଏବଂ ସମ୍ପ୍ରଦାୟକୁ ଏକତ୍ରିତ କରୁଥିବା ଏକ ପର୍ବ ଭାବେ ବର୍ଣ୍ଣନା କରି ଏହି ଉତ୍ସବ ସମୟରେ ସାମାଜିକ ଦୂରତା ଏବଂ ସୁରକ୍ଷା ନିୟମକୁ ପାଳନ କରିବାକୁ ସମସ୍ତଙ୍କୁ ସେ ଅନୁରୋଧ କରିଛନ୍ତି ।
ନିମ୍ନରେ ସଂପୂର୍ଣ୍ଣ ବାର୍ତ୍ତା –
“ଇଦ-ଉଲ-ଫିତର ଶୁଭ ଅବସରରେ ଦେଶବାସୀଙ୍କୁ ମୋର ଅଭିନନ୍ଦନ ଓ ଶୁଭେଚ୍ଛା ଜଣାଉଛି ।
ଇଦ-ଉଲ-ଫିତର ପାରମ୍ପରିକ ଉତ୍ସବ ପବିତ୍ର ରମଜାନ ମାସ ଶେଷରେ ପାଳିତ ହୋଇଥାଏ ।
ଏହି ପର୍ବ ଆମ ସମାଜରେ କରୁଣା, ଦାନ ଏବଂ ଉଦାରତାକୁ ଦୃଢ କରିଥାଏ । ପରିବାର ଏବଂ ସମୁଦାୟ ଏକତ୍ରିକରଣର ଏହା ଏକ ଉତ୍ସବ ।
ତେବେ, ଏହି ବର୍ଷ, ଯେହେତୁ ଭାରତ ଏବଂ ବିଶ୍ୱ କୋଭିଡ-19 ମହାମାରୀ ବିରୁଦ୍ଧରେ ନିରନ୍ତର ଯୁଦ୍ଧ ଜାରି ରଖିଛନ୍ତି, ଆମେ ଘରେ ପ୍ରାୟ ସମସ୍ତ ପାରମ୍ପରିକ ପର୍ବ ପାଳନ କରୁଛୁ |
ତେଣୁ, ଆମକୁ ଏକ ନିରାଡମ୍ବର ଉତ୍ସବରେ ସନ୍ତୁଷ୍ଟ ହେବାକୁ ହେବ ଏବଂ ସାମାଜିକ ଦୁରତ୍ଵ ଏବଂ ବ୍ୟକ୍ତିଗତ ସ୍ଵଚ୍ଛତାର ସୁରକ୍ଷା ନିୟମକୁ ମାନିବାକୁ ପଡିବ । ମୁଁ ଆଶା କରେ କି, ଆମେ ସମସ୍ତେ ଆନନ୍ଦ, କରୁଣା ଏବଂ ପାରସ୍ପରିକ ସମ୍ମାନର ସହ ଏହି ଉତ୍ସବକୁ ପାଳନ କରିବା ।
ଇଦ-ଉଲ-ଫିତର ସହ ଜଡିତ ଉତ୍ତମ ଆଦର୍ଶ ଆମ ଜୀବନରେ ଉତ୍ତମ ସ୍ୱାସ୍ଥ୍ୟ, ଶାନ୍ତି ଓ ସମୃଦ୍ଧି ଭରିଦେଉ ।
କେନ୍ଦ୍ରୀୟ ଲୋକ ସେବା ଆୟୋଗ
ଲକଡାଉନକୁ ଦୃଷ୍ଟିରେ ରଖି ବିଭିନ୍ନ ପରୀକ୍ଷାର ତାରିଖ ପୁନଃନିର୍ଧାରଣ କରିବ ୟୁପିଏସସି
• ୟୁପିଏସସି ଅଧ୍ୟକ୍ଷ ଓ ସଦସ୍ୟ ଏକ ବର୍ଷ ପାଇଁ ନିଜ ବେତନର 30 ଶତାଂଶ ଅର୍ଥ କମ ନେବାକୁ କଲେ ସ୍ଵେଚ୍ଛାକୃତ ଘୋଷଣା
• ସଂସ୍ଥାର ସମସ୍ତ ଅଧିକାରୀ ଓ ସଦସ୍ୟ ପିଏମ କେୟାର୍ସ ପାଣ୍ଠିକୁ ପ୍ରଦାନ କଲେ ଗୋଟିଏ ଦିନର ବେତନ
କରୋନା ମୁକାବିଲା ଜନିତ ଲକଡାଉନ ପରିସ୍ଥିତି ସମୀକ୍ଷା କରିବା ପାଇଁ ବୁଧବାର ଏଠାରେ ସଂଘ ଲୋକସେବା ଆୟୋଗ  ର ଏକ ସ୍ଵତନ୍ତ୍ର ବୈଠକ ଆୟୋଜିତ ହୋଇଥିଲା । ଏବେ ସାମାଜିକ ଦୁରତ୍ଵ ରକ୍ଷା ସମେତ ଲକଡାଉନ ଜନିତ ବିଭିନ୍ନ କଟକଣା ରହିଥିବାରୁ ବିଭିନ୍ନ ପରୀକ୍ଷା, ସାକ୍ଷାତକାର ନିମନ୍ତେ ପ୍ରାର୍ଥୀ, ବିଶେଷଜ୍ଞ ଓ ଅନ୍ୟାନ୍ୟ କର୍ମଚାରୀଙ୍କ ଗୋଟିଏ ସ୍ଥାନରୁ ଅନ୍ୟସ୍ଥାନକୁ ଯିବା ସମ୍ଭବ ନୁହେଁ । ତେଣୁ ଆଗକୁ ଏଭଳି ଯେଉଁସବୁ ୟୁପିଏସସି ପରୀକ୍ଷା/ସାକ୍ଷାତକାର ରହିଛି ସେଗୁଡିକର ତାରିଖ ଉପଯୁକ୍ତ ସମୟରେ ସମୀକ୍ଷା କରି ପୁନଃ ନିର୍ଧାରିତ କରାଯିବ । ସେହିଭଳି 2019 ସିଭିଲ ସର୍ଭିସ ପରୀକ୍ଷାର ଅବଶିଷ୍ଟ ସାକ୍ଷାତକାର  ନିମନ୍ତେ ନୂଆ ତାରିଖ ଘୋଷଣା ମେ 3 ତାରିଖ ଲକଡାଉନ ଅବଧିର ସମାପ୍ତି ପରେ କରାଯିବ। 2020 ସିଭିଲ ସର୍ଭିସ , ଇଞ୍ଜିନିୟରିଂ ସର୍ଭିସ  ଓ ଜିଓଲଜିସ୍ଟ  ର ପରୀକ୍ଷା ତାରିଖ ଇତି ମଧ୍ୟରେ ଘୋଷଣା କରାଯାଇଛି । ସାଂପ୍ରତିକ ପରିସ୍ଥିତିରେ ଏସବୁ ପରୀକ୍ଷାର ତାରିଖ ଯଦି ବଦଳାଇବାକୁ ପଡେ ତେବେ ୟୁପିଏସସି ୱେବସାଇଟରେ ତାହା ଜଣାଇ ଦିଆଯିବ ।
ନେସନାଲ ଡ଼ିଫେନ୍ସ ଏକାଡେମି  ପରିକ୍ଷାକୁ ଅନ୍ୟାଦେଶ ପର୍ଯ୍ୟନ୍ତ ଇତି ମଧ୍ୟରେ ସ୍ଥଗିତ ରଖାଯାଇଛି । ଏନଡିଏ-2 ପରୀକ୍ଷା ସଂକ୍ରାନ୍ତରେ ଜୁନ 10 ତାରିଖରେ ନିଷ୍ପତ୍ତି ନିଆଯିବ। ଏହି ପରୀକ୍ଷା ତାରିଖ ସେଦିନ ଚୁଡାନ୍ତ ହେବ । ଆୟୋଗ ଦ୍ଵାରା ପରିଚାଳିତ ଯେ କୌଣସି ପରିକ୍ଷା, ସାକ୍ଷାତକର ଆଦିର ତାରିଖ ଆବଶ୍ୟକ ସ୍ଥଳେ ଯଦି ବଦଳାଇବାର ଯଥାର୍ଥତା ପଡେ ତୁରନ୍ତ ସେ ସମ୍ପର୍କରେ ସୂଚନା ୟୁପିଏସସି ୱେବସାଇଟରେ ଉପଲବ୍ଧ ହେବ ।
ଆଜିର ଏହି ବୈଠକରେ କରୋନା ମହାମାରୀ ଯୋଗୁ ଦେଶର ଅର୍ଥନୀତି ଉପରେ ପଡିବାକୁ ଥିବା କ୍ଷତି ସମ୍ପର୍କରେ ମଧ୍ୟ ସମୀକ୍ଷା କରଯାଇଥିଲା । ଏହି ସମୟରେ ସରକାରଙ୍କର ସମ୍ବଳ ଆବଶ୍ୟକତା ଓ ଅର୍ଥ ସଂରକ୍ଷଣ ନିଷ୍ପତ୍ତିର ଯଥାର୍ଥତାକୁ ସମର୍ଥନ ଜଣାଇ ୟୁପିଏସସିର ଅଧ୍ୟକ୍ଷ ଓ ସମସ୍ତ ସଦସ୍ୟ ନିଜ ନିଜ ମୂଳ ବେତନର 30 ଶତାଂଶ ଏକ ବର୍ଷ ପାଇଁ ଗ୍ରହଣ ନ କରିବାକୁ ସ୍ଵେଚ୍ଛାକୃତ ଭାବେ ନିଷ୍ପତ୍ତି ନେଇଥିଲେ । ଚଳିତ ମାସରୁ ଏହି ଆଂଶିକ ବେତନ ପରିହାର ବ୍ୟବସ୍ଥା ଲାଗୁ ହେବ ।
ଏହା ସହିତ ୟୁପିଏସସିର ସମସ୍ତ ସଦସ୍ୟ ଓ ଅଧିକାରୀ ସେମାନଙ୍କର ଗୋଟିଏ ଦିନର ବେତନ ସ୍ଵେଚ୍ଛାକୃତ ଭାବେ ପ୍ରଧାନମନ୍ତ୍ରୀଙ୍କ ନାଗରିକ ସହାୟତା କୋଷ କୁ ଦାନ କରିଛନ୍ତି ।
ରେଳ ମନ୍ତ୍ରଣାଳୟ
ପୂର୍ବତଟ ରେଳପଥ ମହାପ୍ରବନ୍ଧକଙ୍କ ଦ୍ୱାରା ଷ୍ଟେସନ୍ ପୁନଃ ବିକାଶ ପ୍ରଗତିର ସମୀକ୍ଷା
ନିର୍ମାଣ କାର୍ଯ୍ୟକୁ ତ୍ୱରାନ୍ୱିତ କରିବାକୁ ନିର୍ଦ୍ଦେଶ
ଓଡ଼ିଶାର ରେଳ ପ୍ରକଳ୍ପ ଗୁଡିକ ରେଳ ମନ୍ତ୍ରୀଙ୍କ ଦ୍ୱାରା ନିରନ୍ତର ତଦାରଖ କରାଯାଉଅଛି
ପୂର୍ବତଟ ରେଳପଥ ମହାପ୍ରବନ୍ଧକ ଶ୍ରୀ ମନୋଜ ଶର୍ମା ଆଜି ରେଳପଥର ମୁଖ୍ୟାଳୟ ଭୁବନେଶ୍ୱରର ରେଳ ସଦନ ଠାରେ ରେଳପଥ ଅଧୀନରେ ଥିବା ରେଳ ଷ୍ଟେସନ ଗୁଡିକର ପୁନଃ ବିକାଶର ଅଗ୍ରଗତି ସମୀକ୍ଷା କରିଛନ୍ତି |
ମାନ୍ୟବର ରେଳମନ୍ତ୍ରୀ ଶ୍ରୀ ଅଶ୍ୱିନୀ ବୈଷ୍ଣବ ଓଡିଶାରେ ଚାଲୁରହିଥିବା ବିଭିନ୍ନ ରେଳ ପ୍ରକଳ୍ପ କାର୍ଯ୍ୟ ସହିତ ଏହି ଅଞ୍ଚଳର ରେଳ ଭିତ୍ତିଭୂମି ବିକାଶ ପାଇଁ ପ୍ରାଥମିକତା ଦେଇଆସୁଛନ୍ତି ଏବଂ ବିକାଶମୂଳକ କାର୍ଯ୍ୟ ଉପରେ ମଧ୍ୟ ନିରନ୍ତର ନଜର ରଖିଛନ୍ତି |
ଉପରୋକ୍ତ ବିଷୟକୁ ଦୃଷ୍ଟିରେ ରଖି ପୂର୍ବତଟ ରେଳପଥ ମହାପ୍ରବନ୍ଧକ ଶ୍ରୀ ଶର୍ମା ରେଳପଥ ପରିସୀମା ମଧ୍ୟରେ ଥିବା ଷ୍ଟେସନ ଯଥା ଭୁବନେଶ୍ୱର, ଭୁବନେଶ୍ୱର ନୂଆ, ପୁରୀ, କଟକ ଷ୍ଟେସନର ପୁନଃ ବିକାଶର ଅଗ୍ରଗତି ସମୀକ୍ଷା କରିଛନ୍ତି |
ଚାଲୁରହିଥିବା ରେଳ ଭିତ୍ତିଭୂମି କାର୍ଯ୍ୟକୁ ତ୍ୱରାନ୍ୱିତ କରିବା ଏବଂ ଷ୍ଟେସନଗୁଡିକର ସାମଗ୍ରିକ ସୌନ୍ଦର୍ଯ୍ୟକରଣରେ ଉନ୍ନତି ଆଣିବା ଏବଂ ପ୍ରକଳ୍ପର ଶୀଘ୍ର ସମାପ୍ତି ପାଇଁ ଧ୍ୟାନ ଦେବାକୁ ଶ୍ରୀ ଶର୍ମା ସମ୍ପୃକ୍ତ ଅଧିକାରୀମାନଙ୍କୁ ପରାମର୍ଶ ଦେଇଛନ୍ତି |
ଜନସାଧାରଣ କୈନ୍ଦ୍ରିକ ରେଳ ପ୍ରକଳ୍ପର ନିର୍ମାଣ ସମୟରେ ଉପୁଜୁଥିବା ବାଧାକୁ ଏଡ଼ାଇବାପାଇଁ ତୃଣମୂଳ ସ୍ତରରୁ ପ୍ରସଙ୍ଗ ଗୁଡିକର ସମାଧାନ କରିବା ପାଇଁ ସମସ୍ତ ସହଭାଗୀ ମାନଙ୍କ ସହିତ ସଠିକ୍ ସମନ୍ୱୟ ରକ୍ଷା କରି କାର୍ଯ୍ୟ କରିବାକୁ ଶ୍ରୀ ଶର୍ମା ଅଧିକାରୀମାନଙ୍କୁ ପରାମର୍ଶ ଦେଇଥିବାବେଳେ ଲକ୍ଷ୍ୟ ଧାର୍ଯ୍ୟ କାର୍ଯ୍ୟଗୁଡିକୁ ସଠିକ ସମୟରେ ପୂର୍ଣ୍ଣ କରିବାକୁ ଅଧିକ ଗୁରୁତ୍ୱାରୋପ କରିଥିଲେ |
ପୁରୀ ଷ୍ଟେସନର ପୁନଃ ନିର୍ମାଣ ପାଇଁ ମୂଳଦୁଆ ସ୍ଥାପନ କାର୍ଯ୍ୟ ଆରମ୍ଭ ହୋଇସାରିଛି | ଭୁବନେଶ୍ୱର ଷ୍ଟେସନ ପୁନଃ ବିକାଶ କାର୍ଯ୍ୟ ପାଇଁ ଦୋକାନ, ଅନୁସନ୍ଧାନ କାଉଣ୍ଟର ସ୍ଥାନାନ୍ତର କାର୍ଯ୍ୟ ଶେଷ ହୋଇଛି | ସେହିଭଳି କଟକ ରେଳ ଷ୍ଟେସନରପୁନଃ ନିର୍ମାଣ ପାଇଁ ମୃତ୍ତିକା ଅନୁସନ୍ଧାନ/ପରୀକ୍ଷା ଚାଲୁରହିଛି | ଏହା ବ୍ୟତୀତ ଭୁବନେଶ୍ୱର ନୂଆ ଷ୍ଟେସନର ପୁନଃ ନିର୍ମାଣ ପାଇଁ ଯୋଜନା ଚାଦନ୍ତ ହୋଇସାରିଛି |
RoM
(Visitor Counter : 31
ସଂସ୍କୃତି ମନ୍ତ୍ରଣାଳୟ
ସ୍ବତନ୍ତ୍ର ସ୍ବଚ୍ଛତା ଅଭିଯାନ 3.0 ଅଧୀନରେ ସ୍ୱଚ୍ଛତା ପାଇଁ ସାରା ଦେଶରେ 449 ସ୍ଥାନ ଚିହ୍ନଟ କରିଛି ସଂସ୍କୃତି ମନ୍ତ୍ରଣାଳୟ
ଏକ ସ୍ବତନ୍ତ୍ର ପଦକ୍ଷେପ ଭାବରେ ଏଏସଆଇ ଦିଲ୍ଲୀର କୁତବ ମିନାର ଏବଂ ମଧ୍ୟପ୍ରଦେଶର ସାଞ୍ଚି ସ୍ତୁପରେ ‘ସ୍ବଚ୍ଛତା ହିଁ ସେବା’ ସ୍ଲୋଗାନ ପ୍ରଦର୍ଶନ କରିଛି
ସଂସ୍କୃତି ମନ୍ତ୍ରଣାଳୟ ଏହା ସହିତ ସଂଯୁକ୍ତ, ଅଧସ୍ତନ ଏବଂ ସ୍ୱୟଂଶାସିତ ସଂଗଠନରେ ସ୍ୱତନ୍ତ୍ର ସ୍ବଚ୍ଛତା ଅଭିଯାନ 3.0 ପାଳନ କରୁଛି । ଏହି ଅଭିଯାନ 15 ସେପ୍ଟେମ୍ବରରୁ 30 ସେପ୍ଟେମ୍ବର, 2023 ପର୍ଯ୍ୟନ୍ତ ଏକ ପ୍ରସ୍ତୁତି ପର୍ଯ୍ୟାୟ ସହିତ ଆରମ୍ଭ ହୋଇଥିଲା ଯେଉଁଥିରେ ଅଭିଯାନ ଅବଧି ମଧ୍ୟରେ ନିଷ୍କାସନ ଏବଂ ପରିଷ୍କାର କରିବା ପାଇଁ ଲକ୍ଷ୍ୟ ଧାର୍ଯ୍ୟ କରାଯାଇଥିଲା | ଏହି ଅଭିଯାନର କାର୍ଯ୍ୟାନ୍ୱୟନ ପର୍ଯ୍ୟାୟ 2 ଅକ୍ଟୋବର, 2023 ରୁ ଆରମ୍ଭ ହୋଇ 31 ଅକ୍ଟୋବର, 2023 ପର୍ଯ୍ୟନ୍ତ ଜାରି ରହିବ। ଏହି ଅଭିଯାନ ସମୟରେ ପେଣ୍ଡେନ୍ସି ହ୍ରାସ, ସ୍ପେସ୍ ମ୍ୟାନେଜମେଣ୍ଟ ଏବଂ ଅଫିସରେ କାର୍ଯ୍ୟକ୍ଷେତ୍ରର ଅଭିଜ୍ଞତା ବୃଦ୍ଧି ଉପରେ ବିଶେଷ ଧ୍ୟାନ ଦିଆଯାଉଛି।
ସ୍ୱତନ୍ତ୍ର ଅଭିଯାନର ପ୍ରସ୍ତୁତି ପର୍ଯ୍ୟାୟରେ, ମନ୍ତ୍ରଣାଳୟ ଏହାର ସଂଗଠନଗୁଡ଼ିକ ସହିତ ସ୍ୱଚ୍ଛତା ପାଇଁ ସାରା ଦେଶରେ 449 ଟି ସ୍ଥାନ ଚିହ୍ନଟ କରିଛି| ଏହା ବ୍ୟତୀତ ମନ୍ତ୍ରଣାଳୟ ବିଚାରାଧୀନ 176 ଏମପି ରେଫରେନ୍ସ, 41 ସଂସଦୀୟ ଆଶ୍ୱାସନା, 33 ପିଏମଓ ରେଫରେନ୍ସ, 28 ଟି ରାଜ୍ୟ ସରକାର ରେଫରେନ୍ସ ଏବଂ 412 ଜନସାଧାରଣ ଅଭିଯୋଗ ନିବାରଣ ଚିହ୍ନଟ କରାଯାଇଛି। ଏହା ବ୍ୟତୀତ ସମୀକ୍ଷା ପାଇଁ ପ୍ରାୟ 15,969 ଫିଜିକାଲ୍ ଫାଇଲ ଏବଂ 2,133 ଇ-ଫାଇଲ ମଧ୍ୟ ଚିହ୍ନଟ କରାଯାଇଛି।
ସ୍ବଚ୍ଛତା ପଖୱାଡ଼ା ସମୟରେ 15 ସେପ୍ଟେମ୍ବରରୁ 2 ଅକ୍ଟୋବର, 2023, ସ୍ବଚ୍ଛତା ହିଁ ସେବା ଅଭିଯାନ ଅଧୀନରେ ଦେଶର ବିଭିନ୍ନ ମନ୍ତ୍ରଣାଳୟ ଦ୍ବାରା 194 ଟି ଇଭେଣ୍ଟ ସୃଷ୍ଟି ଏବଂ ସଫଳତାର ସହିତ ସମାପନ କରାଯାଇଛି। ସଚିବ  ଙ୍କ ନେତୃତ୍ୱରେ ନୂଆଦିଲ୍ଲୀର ଶ୍ରୀ ଅରବିନ୍ଦୋ ମାର୍ଗ, ସଫଦାରଜଙ୍ଗ ଟମ୍ବ, ଠାରେ 2023 ମସିହା ଅକ୍ଟୋବର 1 ତାରିଖ ଦିନ “ଏକ ତାରିଖ - ଏକ ଘଣ୍ଟା” ବିଷୟବସ୍ତୁ ସହିତ ଏକ ସ୍ୱତନ୍ତ୍ର କାର୍ଯ୍ୟକ୍ରମ ଆୟୋଜିତ ହୋଇଥିଲା। ମନ୍ତ୍ରଣାଳୟ ଏବଂ ଏଏସଆଇ ର 200 ଅଧିକାରୀ ଏବଂ କର୍ମଚାରୀ ଏଥିରେ ଅଂଶଗ୍ରହଣ କରିଥିଲେ |
ଛତିଶଗଡର ଜଗଦଲପୁରର ଧ୍ରୁଭ କମ୍ୟୁନିଟି ପ୍ରକୃତିର ସୁସମ୍ପର୍କରେ ଆବର୍ଜନା ମୁକ୍ତ ଭାରତକୁ ସୁନିଶ୍ଚିତ କରିବା ପାଇଁ ଦେଶର ପ୍ରୟାସରେ ଏକଜୁଟ ହୋଇଛନ୍ତି।
ଦିଲ୍ଲୀର କୁତବ ମିନାର ଏବଂ ମଧ୍ୟପ୍ରଦେଶର ସାଞ୍ଚି ସ୍ତୁପ ଠାରେ ‘ସ୍ବଚ୍ଛତା ହିଁ ସେବା’ ସ୍ଲୋଗାନ ସହିତ ଏଏସଆଇ ଦ୍ୱାରା ଏକ ସ୍ୱତନ୍ତ୍ର ପଦକ୍ଷେପ ନିଆଯାଇଛି।
ସେକ୍ରେଟାରି, ସଂସ୍କୃତି ଶ୍ରୀ ଗୋବିନ୍ଦ ମୋହନ ସ୍ୱତନ୍ତ୍ର ଅଭିଯାନ 3.0 ପ୍ରସ୍ତୁତିର ସମୀକ୍ଷା କରିଥିଲେ ଏବଂ ଦେଶକୁ ପରିଷ୍କାର ଏବଂ ଆବର୍ଜନାମୁକ୍ତ କରିବା ପାଇଁ ମନ୍ତ୍ରଣାଳୟର ସଂଗଠନ ତଥା ଅଧିକାରୀମାନଙ୍କୁ ସ୍ବଚ୍ଛତା ସଙ୍କଳ୍ପ ମଧ୍ୟ ପ୍ରଦାନ କରିଥିଲେ।
ପ୍ରଶାସନିକ ସଂସ୍କାର ଏବଂ ଜନ ଅଭିଯୋଗ ବିଭାଗ ଦ୍ୱାରା ରହିଥିବା ଏସସିଡିପିଏମ ପୋର୍ଟାଲରେ ଦୈନିକ ପ୍ରଗତି ଉପରେ ନଜର ରଖାଯାଉଛି ଏବଂ ଅପଲୋଡ୍ କରାଯାଉଛି । ସମସ୍ତ ସଂପୃକ୍ତ, ଅଧସ୍ତନ ଏବଂ ସ୍ବୟଂଶାସିତ ସଂଗଠନଗୁଡିକ ଉତ୍ସାହର ସହିତ ଏହି ଅଭିଯାନରେ ଅଂଶଗ୍ରହଣ କରୁଛନ୍ତି ଏବଂ ନିର୍ଦ୍ଧାରିତ ସମୟ ମଧ୍ୟରେ ମନ୍ତ୍ରଣାଳୟ ଦ୍ବାରା ଧାର୍ଯ୍ୟ ଲକ୍ଷ୍ୟ ହାସଲ କରିବାକୁ ଯାଉଛି।
BS
(Visitor Counter : 8
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ା ୨୦୨୨ରେ ୧୦ ମିଟର ଏୟାର ପିସ୍ତଲ ମିକ୍ସଡ୍ ଟିମ୍ ରୌପ୍ୟ ପଦକ ଜିତିବାରେ ପ୍ରଧାନମନ୍ତ୍ରୀଙ୍କ ଖୁସି
ହାଙ୍ଗଝୌରେ ଚାଲିଥିବା ଏସୀୟ କ୍ରୀଡ଼ା ୨୦୨୨ରେ ୧୦ ମିଟର ଏୟାର ପିସ୍ତଲ ମିକ୍ସଡ୍ ଟିମ୍ ପ୍ରତିଯୋଗିତାରେ ରୌପ୍ୟ ପଦକ ଜିତିଥିବା ସର୍ବଜୋତ ସିଂ ଏବଂ ଦିବ୍ୟା ଟିଏସଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ଏସୀୟ କ୍ରୀଡ଼ା ୨୦୨୨ରେ ୧୦ ମିଟର ଏୟାର ପିସ୍ତଲ ମିକ୍ସଡ୍ ଟିମ୍ ପ୍ରତିଯୋଗିତାରେ ରୌପ୍ୟ ପଦକ ଜିତିଥିବା ସର୍ବୋଜୋତ ସିଂ ଏବଂ ଦିବ୍ୟା ଟିଏସଙ୍କ ପାଇଁ ଗର୍ବିତ । ଏହି ସଫଳତା ପାଇଁ ସେମାନଙ୍କୁ ଅଭିନନ୍ଦନ ଜଣାଉଛି । ସେମାନଙ୍କ ପ୍ରତିଭା, ଉତ୍ସର୍ଗ ଏବଂ ଦଳଗତ କାର୍ଯ୍ୟ ପ୍ରଶଂସନୀୟ ଓ ଭାରତର ଯୁବପିଢ଼ିଙ୍କ ପାଇଁ ପ୍ରେରଣାଦାୟକ ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀଙ୍କ ଅଧ୍ୟକ୍ଷତାରେ ୩୭ ତମ ପ୍ରଗତି ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ପ୍ରଗତିର ୩୭ ତମ ସଂସ୍କରଣ ବୈଠକରେ ଅଧ୍ୟକ୍ଷତା କରିଥିଲେ, ଯାହାକି ସକ୍ରିୟ ପ୍ରଶାସନ ଏବଂ ସଠିକ୍ ସମୟରେ କାର୍ଯ୍ୟକାରୀ ପାଇଁ କେନ୍ଦ୍ର ଏବଂ ରାଜ୍ୟ ସରକାରଙ୍କୁ ଜଡିତ ଆଇସିଟି ଆଧାରିତ ମଲ୍ଟି ମୋଡାଲ ପ୍ଲାଟଫର୍ମ ।
ଏହି ବୈଠକରେ ନଅଟି ବିଷୟ ଉପରେ ସମୀକ୍ଷା କରାଯାଇଥିଲା, ଯେଉଁଥିରେ ଆଠଟି ପ୍ରକଳ୍ପ ଏବଂ ଗୋଟିଏ ଯୋଜନା ଅନ୍ତର୍ଭୁକ୍ତ ଥିଲା । ଆଠଟି ପ୍ରକଳ୍ପ ମଧ୍ୟରୁ ରେଳ ମନ୍ତ୍ରଣାଳୟ ଏବଂ ସଡକ ପରିବହନ ଏବଂ ରାଜପଥ ମନ୍ତ୍ରଣାଳୟରୁ ତିନିଟି କରି ଏବଂ ଦୁଇଟି ପ୍ରକଳ୍ପ ଶକ୍ତି ମନ୍ତ୍ରଣାଳୟର ଥିଲା । ୧୪ଟି ରାଜ୍ୟ ଯଥା ଉତ୍ତରପ୍ରଦେଶ, ମଧ୍ୟପ୍ରଦେଶ, ପଞ୍ଜାବ, ହିମାଚଳ ପ୍ରଦେଶ, ଗୁଜୁରାଟ, ରାଜସ୍ଥାନ, ମହାରାଷ୍ଟ୍ର, ହରିୟାଣା, ଛତିଶଗଡ, ଅରୁଣାଚଳ ପ୍ରଦେଶ, ସିକ୍କିମ, ଉତ୍ତରାଖଣ୍ଡ, ମଣିପୁର ଏବଂ ଦିଲ୍ଲୀ ସହିତ ଜଡିତ ଏହି ଆଠଟି ପ୍ରକଳ୍ପର ମୋଟ୍ ମୂଲ୍ୟ ୧,୨୬,୦୦୦ କୋଟି ଟଙ୍କା ।
ଏହି ପ୍ରକଳ୍ପଗୁଡିକ ଠିକ ସମୟରେ ସମାପ୍ତ ହେବା ଉପରେ ପ୍ରଧାନମନ୍ତ୍ରୀ ଗୁରୁତ୍ୱାରୋପ କରିଥିଲେ ।
ଆଲୋଚନା ସମୟରେ ପ୍ରଧାନମନ୍ତ୍ରୀ ୱାନ ନେସନ-ୱାନ ରେସନ କାର୍ଡ  ଯୋଜନାର ସମୀକ୍ଷା କରିଥିଲେ । ଏହି ଯୋଜନା ଅଧୀନରେ ବିକଶିତ ବୈଷୟିକ ପ୍ଲାଟଫର୍ମର ବହୁମୁଖୀ ଉପଯୋଗିତା ଅନୁସନ୍ଧାନ କରିବାକୁ ସେ ଅଧିକାରୀମାନଙ୍କୁ କହିଥିଲେ, ଯାହା ଦ୍ୱାରା ସାଧାରଣ ନାଗରିକଙ୍କୁ ଏହାର ସୁବିଧା ଯୋଗାଇ ଦିଆଯାଇ ପାରିବ ।
ଅମ୍ଳଜାନ କାରଖାନା ର୍ନିମାଣ ଏବଂ ଡାକ୍ତରଖାନାଗୁଡ଼ିକରେ ଶଯ୍ୟା ଉପଲବ୍ଧତା ଉପରେ ନିରନ୍ତର ନଜର ରଖିବାକୁ ପ୍ରଧାନମନ୍ତ୍ରୀ ରାଜ୍ୟ ସରକାରଙ୍କ ଅଧିକାରୀମାନଙ୍କୁ ନିର୍ଦ୍ଦେଶ ଦେଇଛନ୍ତି ।
ପୂର୍ବ ୩୬ ଟି ପ୍ରଗତି ବୈଠକରେ ମୋଟ ୧୩.୭୮ ଲକ୍ଷ କୋଟି ଟଙ୍କା ମୂଲ୍ୟର ୨୯୨ ଟି ପ୍ରକଳ୍ପର ସମୀକ୍ଷା କରାଯାଇଥିଲା ।
HS
(
କୃଷି ଓ କୃଷକ କଲ୍ୟାଣ ମନ୍ତ୍ରଣାଳୟ
ଗୁଜରାଟରେ ୨୦ ମେ ୨୦୨୨ରେ ପାଳିତ ହେବ ବିଶ୍ୱ ମହୁମାଛି ଦିବସ
କେନ୍ଦ୍ର କୃଷି ମନ୍ତ୍ରୀ ନରେନ୍ଦ୍ର ସିଂହ ତୋମାର ଏହାକୁ ଉଦ୍ଘାଟନ କରିବେ
ପାଂଚଟି ରାଜ୍ୟରେ ମହୁ ପରୀକ୍ଷଣ ଲ୍ୟାବ୍ ଏବଂ ପ୍ରକ୍ରିୟାକରଣ ୟୁନିଟ୍ ସ୍ଥାପନ କରାଯିବ
ଭାରତ ସରକାରଙ୍କ କୃଷି ଏବଂ କୃଷକ କଲ୍ୟାଣ ମନ୍ତ୍ରଣାଳୟ  ୨୦ ମେ ୨୦୨୨ରେ ଗୁଜରାଟର ଟେଂଟ ସିଟି – ଟୁ, ଏକତା ନଗର, ନର୍ମଦା ଠାରେ ମହୁମାଛି ଦିବସ ପାଳନ କରିବ । ବିଶ୍ୱ ମହୁମାଛି ଦିବସ ସମାରୋହ ଅବସରରେ ମାନନୀୟ କେନ୍ଦ୍ର କୃଷି ଏବଂ କୃଷକ କଲ୍ୟାଣ ମନ୍ତ୍ରୀ ଶ୍ରୀ ନରେନ୍ଦ୍ର ସିଂହ ତୋମାର ସାମିଲ୍ ହେବେ । ଏମ୍ଓଏ ଆଣ୍ଡ୍ ଏଫ୍ଡବ୍ଲ୍ୟୁ ଦେଶର କ୍ଷୁଦ୍ର କୃଷକମାନଙ୍କ ହିତ ପାଇଁ ମହୁମାଛି ପାଳନକୁ ପ୍ରୋତ୍ସାହିତ କରିବା ନିମନ୍ତେ ଏହି ମହତ୍ୱପୂର୍ଣ୍ଣ ଦିବସକୁ ପାଳନ କରୁଛି, ଯାହା ପାଇଁ ଭାରତ ସରକାର ପ୍ରତିଶ୍ରୁତିବଦ୍ଧ ଅଟନ୍ତି । ଯାହାକୁ ମାନନୀୟ ପ୍ରଧାନମନ୍ତ୍ରୀଙ୍କ ମାଗଦର୍ଶନରେ କାର୍ଯ୍ୟକାରୀ କରାଯାଉଛି ।
ଲୋକ ମାନଙ୍କର ଏବଂ ଆମ ପୃଥିବୀ ଗ୍ରହକୁ ସୁସ୍ଥ ରଖିବା ପାଇଁ ଏବଂ ଏହା ସମ୍ପର୍କିତ କିଛି ଆହ୍ୱାନ/ ସମସ୍ୟାର ସମାଧାନ କରିବା ପାଇଁ ମହୁମାଛିମାନଙ୍କୁ ଏବଂ ଅନ୍ୟ ପରାଗ ଗଣଙ୍କର ମହତ୍ୱପୂର୍ଣ୍ଣ ଭୂମିକା ସମ୍ପର୍କରେ ସଚେତନତା ସୃଷ୍ଟି କରିବା ପାଇଁ ଜାତିସଂଘ ସାଧାରଣ ପରିଷଦ ୨୦ ମେ’କୁ ବିଶ୍ୱ ମହୁମାଛି ଦିବସ ରୂପରେ ଘୋଷିତ କରିଛି । ମାନନୀୟ କେନ୍ଦ୍ର କୃଷି ମନ୍ତ୍ରୀ ଏହି କାର୍ଯ୍ୟକ୍ରମର ମୁଖ୍ୟ ଅତିଥି ହେବେ ।
ଶ୍ରୀ କୈଳାଶ ଚୌଧରୀ ଏବଂ ମାନନୀୟ କୃଷି ଏବଂ କୃଷକ କଲ୍ୟାଣ ରାଷ୍ଟ୍ର ମନ୍ତ୍ରୀ, ସୁଶ୍ରୀ ଶୋଭା କରନ୍ଦଲାଜେ, କୃଷି ମନ୍ତ୍ରୀ, ଗୁଜରାଟ ସରକାର, ସୁଶ୍ରୀ ମାତେଜା ଭୋଦେବ, ସ୍ଲୋଭେନିଆ ସାଧାରଣତନ୍ତ୍ରର ଦୂତାବାସରୁ ରାଷ୍ଟ୍ରଦୂତ, ସୁଶ୍ରୀ କୋଣ୍ଡା ରେଡ୍ଡୀ ଚାୱା, ଭାରତର ଏଫ୍ଏଓ ପ୍ରତିନିଧି, ଭାରତ ସରକାରଙ୍କ କୃଷି ଏବଂ କୃଷକ କଲ୍ୟାଣ ମନ୍ତ୍ରଣାଳୟର ଏବଂ ଗୁଜରାଟ ସରକାରଙ୍କର ବରିଷ୍ଠ ଅଧିକାରୀ ବୃନ୍ଦ, ତଥା ମହୁ ଉତ୍ପାଦନ ସହିତ ସମ୍ପର୍କିତ ସମସ୍ତ ହିତାଧିକାରୀମାନେ ଏହି କାର୍ଯ୍ୟକ୍ରମରେ ଅଂଶଗ୍ରହଣ କରିବେ ।
ଏହି ଉତ୍ସବ ଅବସରରେ ମହୁମାଛି ପାଳନ କ୍ଷେତ୍ରରେ ବିଭିନ୍ନ ପ୍ରକାରର ମହୁମାଛି ଏବଂ ବିଭିନ୍ନ ଉତ୍ପାଦ ଗୁଡିକକୁ ପ୍ରଦର୍ଶିତ କରିବା ନିମନ୍ତେ ପ୍ରଦର୍ଶନୀରେ ମହୁମାଛି ପାଳନକାରୀ, ପ୍ରକ୍ରିୟାକରଣକାରୀ ଏବଂ ମହୁମାଛି ପାଳନ କ୍ଷେତ୍ରର ବିଭିନ୍ନ ହିତାଧିକାରୀ ମାନଙ୍କ ଦ୍ୱାରା ଅନେକ ଷ୍ଟଲ୍ ଲଗା ଯିବ । ଏହି ଆୟୋଜନ ଅବସରରେ ପୋର୍ଟାଲ୍ରେ ମହୁମାଛି ପାଳକ ମାନଙ୍କୁ ଲାଇଭ୍ ପଞ୍ଜୀକରଣ କରିବା ନିମନ୍ତେ ‘ମଧୁକ୍ରାନ୍ତି’ ପୋର୍ଟାଲ୍ର କାର୍ଯ୍ୟନ୍ୱୟନ ଏଜେନ୍ସି ଇଣ୍ଡିଆନ୍ ବ୍ୟାଙ୍କ ଦ୍ୱାରା ଏକ ଷ୍ଟଲ୍ ମଧ୍ୟ ଲଗା ଯିବ ।
କୃଷକ/ ମହୁମାଛି ପାଳନକର୍ତା ମାନଙ୍କ ମଧ୍ୟରେ ମହୁମାଛି ପାଳନର ବୈଜ୍ଞାନିକ ଜ୍ଞାନକୁ ଉନ୍ନତ କରିବା ନିମନ୍ତେ “ଉତ୍ପାଦନ ପ୍ରଯୁକ୍ତି ଏବଂ ବୈଜ୍ଞାନିକ ପଦ୍ଧତିରେ ମହୁମାଛି ପାଳନ ସମ୍ପର୍କରେ ଗବେଷଣା ଏବଂ ବିକାଶର ଅନୁଭୂତି ଏବଂ ଆହ୍ୱାନକୁ ବାଂଟିବା” ଏବଂ “ବିତରଣ ସମ୍ପର୍କିତ ଆହ୍ୱାନ ଏବଂ ସମାଧାନ  ଏବଂ ଆଲୋଚନା” ଉପରେ ଟେକ୍ନିକାଲ୍ ଅଧିବେଶନ ବୈଷୟିକ କରା ଯିବ ।
କାର୍ଯ୍ୟକ୍ରମର ଉଦ୍ଦେଶ୍ୟ ଭାରତକୁ ଆତ୍ମନିର୍ଭର ଭାରତ ଭାବେ ଗଢ଼ିବା କ୍ଷେତ୍ରରେ ମହୁମାଛି ପାଳନକୁ ପ୍ରୋତ୍ସାହିତ କରିବା ଏବଂ ସରକାରଙ୍କ ଜାତୀୟ ମହୁମାଛି ପାଳନ ଏବଂ ମହୁ ମିଶନ କୁ ଲୋକପ୍ରିୟ କରିବା ।
ଏନ୍ବିଏଚ୍ଏମ୍କୁ ଜାତୀୟ ମହୁମାଛି ବୋର୍ଡ ମାଧ୍ୟମରେ କ୍ଷୁଦ୍ର ଏବଂ ସୀମାନ୍ତ ଅଂଚଳର କୃଷକ ମାନଙ୍କ ମଧ୍ୟରେ ବୈଜ୍ଞାନିକ ପଦ୍ଧତିରେ ମହୁମାଛି ପାଳନ ଏବଂ ସାମଗ୍ରିକ ଉଦ୍ୟମିତାକୁ ପ୍ରୋତ୍ସାହିତ କରିବା ନିମନ୍ତେ, ଅମଳ ପରବର୍ତୀ ପରିଚାଳନା ନିମନ୍ତେ ଭିତିଭୂମି ସରଂଚନାର ବିକାଶ ଏବଂ ଗବେଷଣା ଏବଂ ବିକାଶ ନିମନ୍ତେ ସମର୍ଥନ ଏବଂ “ମଧୁ ବିପ୍ଲବ”ର ଲକ୍ଷ୍ୟକୁ ପ୍ରାପ୍ତ କରିବା ପାଇଁ ଲାଗୁ କରାଯାଇଛି ।
ମାନନୀୟ କେନ୍ଦ୍ର କୃଷି ମନ୍ତ୍ରୀ ଗୁଜରାଟରୁ ଆଭାସୀ ମୋଡ୍ରେ ଜାମ୍ମୁ – କାଶ୍ମୀରର ପୁଲୱାମା, ବାନ୍ଦୀପୁରା ଏବଂ ଜାମ୍ମୁ, କର୍ଣ୍ଣାଟକର ତୁମକୁର, ଉତରପ୍ରଦେଶର ସାହାରାନପୁର, ମହାରାଷ୍ଟ୍ରର ପୁନେ ଏବଂ ଉତରାଖଣ୍ଡରେ ସ୍ଥାପିତ ହେବାକୁ ଯାଉଥିବା ମହୁ ପରୀକ୍ଷଣ ଏବଂ ପ୍ରକ୍ରିୟାକରଣ ୟୁନିଟ୍ର ମଧ୍ୟ ଉଦ୍ଘାଟନ କରିବେ ।
(Visitor Counter : 103
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କେୱଡ଼ିଆ ଓ ଅହମ୍ମଦାବାଦର ସାବରମତୀ ରିଭରଫ୍ରଣ୍ଟ ମଧ୍ୟରେ ସି-ପ୍ଲେନ ସେବା ପ୍ରଧାନମନ୍ତ୍ରୀଙ୍କ ଦ୍ୱାରା ଉଦ୍ଘାଟିତ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଗୁଜରାଟର କେୱଡିଆଠାରେ ଏକ ୱାଟର ଏରୋଡ୍ରମ ଉଦ୍ଘାଟନ କରିଛନ୍ତି । ଏହା ସହିତ କେୱାଡିଆର ଷ୍ଟାଚ୍ୟୁ ଅଫ୍ ୟୁନିଟଠାରୁ ଅହମ୍ମଦାବାଦର ସାବରମତୀ ରିଭରଫ୍ରଣ୍ଟ ମଧ୍ୟରେ ସି-ପ୍ଲେନ ଚଳାଚଳର ଶୁଭାରମ୍ଭ ପ୍ରଧାନମନ୍ତ୍ରୀଙ୍କ ଦ୍ୱାରା କରାଯାଇଛି ।
ପ୍ରଧାନମନ୍ତ୍ରୀଙ୍କ ଦ୍ୱାରା ମଧ୍ୟ ସାବରମତୀ ରିଭରଫ୍ରଣ୍ଟରେ ଏକ ୱାଟର ଏରୋଡ୍ରମ ଉଦ୍ଘାଟିତ ହୋଇଛି । ଏହା ଫଳରେ ସାବରମତୀରୁ କେୱାଡିଆ ମଧ୍ୟରେ ସି-ପ୍ଲେନ ଚଳାଚଳ ସେବା ଉଭୟ ପଟରୁ ଆରମ୍ଭ ହୋଇଛି । ଶେଷତମ ଲକ୍ଷ୍ୟସ୍ଥଳକୁ ସଂଯୋଗ କରିବା ପାଇଁ ସରକାର ଦେଶର ବିଭିନ୍ନ ଭାଗରେ ଏକାଧିକ ୱାଟର ଏରୋଡ୍ରମ ନିର୍ମାଣ କରିବାକୁ ଯେଉଁ ଯୋଜନା ରଖିଛନ୍ତି ଏହା ତାହାର ଅଂଶବିଶେଷ ।
ସି-ପ୍ଲେନ ଉଭୟ ଜଳ ଓ ସ୍ଥଳ ଭାଗରୁ ଉପରକୁ ଉଠି ଉଡାଣ ଭରିବାରେ ସକ୍ଷମ । ଯେଉଁ ଅଞ୍ଚଳରେ ବିମାନ ଅବତରଣ କରିବା ପାଇଁ ଏୟାରଷ୍ଟ୍ରିପ ବା ରନ୍ୱେ ନାହିଁ ସେଠାରେ ଜଳଭାଗରେ ସି-ପ୍ଲେନ ସହଜରେ ଅବତରଣ କରିପାରିବ । ଅତଏବ ଭୌଗୋଳିକ ଦୃଷ୍ଟିରୁ ଯେଉଁସବୁ ଅଞ୍ଚଳରେ ଅସୁବିଧା ରହିଛି ତାହାକୁ ଅତିକ୍ରମ କରି ସି-ପ୍ଲେନ ସେଠାରେ ଯାତ୍ରୀ ସେବା ଯୋଗାଇବାକୁ ସକ୍ଷମ ହେବ । ଏହା ଫଳରେ ଦେଶର ଦୂରଦୂରନ୍ତ ଏବଂ ଅଗମ୍ୟ ଅଞ୍ଚଳ, ଯେଉଁଗୁଡିକ ଭୌଗୋଳିକ ଦୃଷ୍ଟିରୁ ଦେଶର ମୁଖ୍ୟ ବିମାନ ନେଟୱାର୍କରେ ଅନ୍ତର୍ଭୁକ୍ତ ହୋଇପାରି ନାହିଁ ସେଗୁଡିକୁ ଏହାର ପରିସରଭୁକ୍ତ କରାଯାଇପାରିବ । ୱାଟର ଏରୋଡ୍ରମ ଓ ରନ୍ୱେମାନ ଅଳ୍ପ ଖର୍ଚ୍ଚରେ ନିର୍ମାଣ ହୋଇପାରିବ ଏବଂ ତାହାଦ୍ୱାରା ସେସବୁ ଅଞ୍ଚଳକୁ ବିମାନ ସେବା ସହଜରେ ସ୍ୱଳ୍ପ ମୂଲ୍ୟରେ ଯୋଗାଇହେବ । କ୍ଷୁଦ୍ର ଡେଣାଯୁକ୍ତ ଏହି ବିମାନ ହ୍ରଦ, ପାଟ, ଜଳଭଣ୍ଡାର, ବ୍ୟାକୱାଟର ଏବଂ ଗଣ୍ଡ ତଥା ଘାଷୁଆ ଅଞ୍ଚଳରେ ମଧ୍ୟ ସହଜରେ ଅବତରଣ କରିପାରିବ । ଦେଶର ବିଭିନ୍ନ ପର୍ଯ୍ୟଟନସ୍ଥଳକୁ ଏହାଦ୍ୱାରା ସହଜରେ ବିମାନସେବା ଯୋଗାଣ ସମ୍ଭବ ହୋଇପାରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଷ୍ଟ୍ରୋ ନାଇଟ ସ୍କାଏ ଟୁରିଜିମ’ ପ୍ରୋତ୍ସାହନ ଉଦ୍ୟମକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଗୋଆ ବିଜ୍ଞାନ କେନ୍ଦ୍ର ଓ ପ୍ଲାନେଟାରିୟମ ଦ୍ୱାରା ‘ଆଷ୍ଟ୍ରୋ ନାଇଟ ସ୍କାଏ ଟୁରିଜିମ’ ପ୍ରୋତ୍ସାହନ ଉଦ୍ୟମକୁ ପ୍ରଶଂସା କରିଛନ୍ତି । ଟେଲିସ୍କୋପ ମାଧ୍ୟମରେ ରାତିର ଆକାଶ ଅବଲୋକନ କରିବାର ଅଭୁଲା ଅଭିଜ୍ଞତା ହାସଲ କରିବାକୁ ଲୋକେ ବହୁ ସଂଖ୍ୟାରେ ମୀରାମାର ବେଳାଭୂମି ଆସୁଛନ୍ତି ।
ଜାତୀୟ ବିଜ୍ଞାନ ସଂଗ୍ରହାଳୟ ପରିଷଦର ଏକ ଟ୍ୱିଟକୁ ଶେୟାର କରି ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଏଭଳି ପ୍ରୟାସ ତ୍ୱରାନ୍ୱିତ ହେବା ସନ୍ତୋଷଜନକ । କିଛି ବର୍ଷ ପୂର୍ବେ ମନ କି ବାତ କାର୍ଯ୍ୟକ୍ରମର ଏକ ଅଧ୍ୟାୟରେ ଜ୍ୟୋତିର୍ବିଦ୍ୟାରେ ଭାରତର ସମୃଦ୍ଧ ଐତିହ୍ୟ ସମ୍ପର୍କରେ ଚର୍ଚ୍ଚା ମଧ୍ୟ କରିଥିଲି ।”
SR
(
ବେସାମରିକ ବିମାନ ଚଳାଚଳ ମନ୍ତ୍ରଣାଳୟ
କୋଭିଡ-19 ମୁକାବିଲାରେ ସହାୟତା ଲାଗି ଜରୁରି ଚିକିତ୍ସା ସାମଗ୍ରୀର ବାଧାମୁକ୍ତ ଯୋଗାଣ ସୁନିଶ୍ଚିତ କରୁଛି ଭୁବନେଶ୍ୱର ବିମାନବନ୍ଦର
ମୋଟ 156 ଖାଲି ଅକ୍ସିଜେନ ଟ୍ୟାଙ୍କର, 526 ଅକ୍ସିଜେନ କନସେଣ୍ଟ୍ରେଟର ଓ 140 ଅକ୍ସିଜେନ ସିଲିଣ୍ଡର ପରିବହନ
କୋଭିଡ ଟିକାକରଣ ଶିବିର ଆୟୋଜିତ
କୋଭିଡ-19 ବିରୋଧରେ ଦେଶର ଲଢ଼େଇକୁ ସୁଦୃଢ଼ କରିବା ଲାଗି ଦୈନିକ ଦେଶର ବିଭିନ୍ନ ବିମାନ ବନ୍ଦର ଜରିଆରେ ଜରୁରି ଚିକିତ୍ସା ସାମଗ୍ରୀ ଓ ସରଞ୍ଜାମ ପରିବହନ କରାଯାଉଛି। ଭାରତୀୟ ବିମାନ ବନ୍ଦର ପ୍ରାଧିକରଣ ର ଭୁବନେଶ୍ୱର ବିମାନ ବନ୍ଦର ଏବଂ ଏହାର ଅଂଶୀଦାରମାନେ ଚିକିତ୍ସା ସାମଗ୍ରୀ ଓ ସରଞ୍ଜାମର 24 ଘଣ୍ଟିଆ ବାଧାମୁକ୍ତ ପରିବହନ ସୁବିଧା ଯୋଗାଇ ଦେବା କ୍ଷେତ୍ରରେ ଏକ ସକ୍ରିୟ ଭୂମିକା ଗ୍ରହଣ କରୁଛନ୍ତି।
ଭୁବନେଶ୍ୱର ବିମାନବନ୍ଦର ଦେଇ 9 ମେ 2021 ସୁଦ୍ଧା ବିଭିନ୍ନ ଏୟାରଲାଇନ୍ସ ଜରିଆରେ ମୋଟ 669 ବାକ୍ସ  କୋଭିଡ ଟିକା ପରିବହନ କରାଯାଇସାରିଲାଣି। ଦେଶରେ ଦେଖାଦେଇଥିବା ଅକ୍ସିଜେନ ସଙ୍କଟକୁ ଦୂର କରିବା ଲାଗି, 23 ଏପ୍ରିଲ 2021 ଠାରୁ 11 ମେ 2021 ସୁଦ୍ଧା ଭାରତୀୟ ବାୟୁସେନାର ସି 17, ସି130 ଜେ, ସି 130 ଜେ, ଏଏନ 32 ଆଦି 75ଟି ବିମାନ ଜରିଆରେ ମୋଟ 156 ଖାଲି ଅକ୍ସିଜେନ ଟ୍ୟାଙ୍କର, 526 ଅକ୍ସିଜେନ କନସେଣ୍ଟ୍ରେଟର, 140 ଅକ୍ସିଜେନ ସିଲିଣ୍ଡର ପରିବହନ କରାଯାଇ ସାରିଲାଣି। 3500ଟି 10ଲିଟର ସିମଲେସ ସିଲିଣ୍ଡର ଏବଂ 1520 ଟି 46.7 ଲିଟର ସିମଲେସ ସିଲିଣ୍ଡର ପରିବହନ ଖୁବଶୀଘ୍ର କରାଯିବ ଏବଂ ଏହା ମାତ୍ର ଗୋଟିଏ ସପ୍ତାହ ମଧ୍ୟରେ ବିଦେଶରୁ ଆସିବାର ଯୋଜନା ରହିଛି।
ଏହାଛଡ଼ା, ଯାତ୍ରୀମାନଙ୍କର ନିରାପଦ ଯାତ୍ରା ସୁନିଶ୍ଚିତ କରିବା ଲାଗି କେନ୍ଦ୍ର ଓ ରାଜ୍ୟ ସରକାରଙ୍କ ନିର୍ଦ୍ଦେଶ ଅନୁଯାୟୀ ଭୁବନେଶ୍ୱର ବିମାନ ବନ୍ଦର ପକ୍ଷରୁ ସମସ୍ତ କୋଭିଡ-19 ମାର୍ଗଦର୍ଶିକା ପାଳନ କରାଯାଉଛି। ସମସ୍ତ ଯାତ୍ରୀ, ଅଂଶୀଦାର, ଆଗନ୍ତୁକ, କର୍ମଚାରୀ ଆଦିକୁ ବିମାନ ବନ୍ଦରର କର୍ମଚାରୀମାନେ ନିରନ୍ତର ଭାବେ କୋଭିଡ ଉପଯୁକ୍ତ ଅଭ୍ୟାସ ମାନିବା ଏବଂ ଭିଡ଼ା ଏଡ଼ାଇବା ଲାଗି ସମୟ ବ୍ୟବଧାନ ବଜାୟ ରଖିବା ନିମନ୍ତେ ଅନୁରୋଧ କରୁଛନ୍ତି।
କୋଭିଡ ଉପଯୁକ୍ତ ବ୍ୟବହାର ସମ୍ପର୍କରେ ସଚେତନତା ସୃଷ୍ଟି କରିବା, ଯାତ୍ରୀଙ୍କ ନିରାପତ୍ତା ସୁନିଶ୍ଚିତ କରିବା ଲାଗି ଟର୍ମିନାଲର ବିଭିନ୍ନ ଇଲେକ୍ଟ୍ରୋନିକ ଓ ସ୍ଥାୟୀ ଡିସପ୍ଲେ ମାଧ୍ୟମରେ ମାର୍ଗଦର୍ଶିକା ପ୍ରଦର୍ଶିତ କରାଯାଉଛି।
ସମସ୍ତ ବିମାନ ବନ୍ଦରଗୁଡ଼ିକ ପକ୍ଷରୁ ଚେଷ୍ଟା ଜାରି ରହିଛି ଏବଂ ସେମାନେ ନିଜର ସାମର୍ଥ୍ୟ ଅନୁଯାୟୀ ଏହି ଲଢ଼େଇରେ ଯୋଗ ଦେଉଛନ୍ତି। ଭୁବନେଶ୍ୱର ବିମାନ ବନ୍ଦର ପକ୍ଷରୁ ସମସ୍ତ ସୁରକ୍ଷା ପଦକ୍ଷେପ ସୁନିଶ୍ଚିତ କରାଯାଇ, ଓଡ଼ିଶା ସରକାରଙ୍କ ସହାୟତାରେ ଏବଂ ସହଭାଗିତାରେ ଏଏଆଇର କର୍ମଚାରୀ ଓ ଅନ୍ୟ ଅଂଶୀଦାରମାନଙ୍କ ପାଇଁ କୋଭିଡ ଟିକାକରଣ କ୍ୟାମ୍ପ ଆୟୋଜନ କରାଯାଇଛି।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଦେଶରେ କରୋନା ସଂକ୍ରମଣ ହ୍ରାସ ପାଉଛି
କେନ୍ଦ୍ରଶାସିତ ଅଞ୍ଚଳ ଏବଂ ରାଜ୍ୟ ସରକାରମାନଙ୍କ ନିକଟରେ ବର୍ତ୍ତମାନ ୧୬.୬୮ କୋଟି ଡୋଜ କରୋନା ପ୍ରତିଷେଧକ ଟିକା ରହିଛି । କେନ୍ଦ୍ର ସରକାର ଏପର୍ଯ୍ୟନ୍ତ ସମଗ୍ର ଦେଶରେ ୧୮୪.୦୭ କୋଟି ଡୋଜ ଟିକା ଯୋଗାଇ ଦେଇ ସାରିଲେଣି । ଦେଶରୁ କରୋନାକୁ ଦୂର କରିବା ନିମିତ୍ତ କେନ୍ଦ୍ର ସରକାର ପ୍ରତିଶ୍ରୁତିବଦ୍ଧ । ତେଣୁ ସମଗ୍ର ଦେଶରେ ଟିକାକରଣ କାର୍ଯ୍ୟକ୍ରମକୁ ସଂପ୍ରସାରିତ କରାଯାଇଛି । ଗତ ୨୦୨୧ ମସିହା ଜାନୁଆରୀ ୧୬ ତାରିଖଠାରୁ ଦେଶବ୍ୟାପୀ ଟିକାକରଣ କାର୍ଯ୍ୟକ୍ରମ ଆରମ୍ଭ କରାଯାଇଥିଲା । ନୂତନ ପର୍ଯ୍ୟାୟର ଟିକାକରଣ ୨୦୨୧ ମସିହା ଜୁନ ୨୧ ତାରିଖରୁ ଆରମ୍ଭ କରାଗଲା । କରୋନା ଟିକାର ସଂଗ୍ରହ, ଟିକାର ଉତ୍ପାଦନ, ଯୋଜନାବଦ୍ଧ ଭାବରେ ଟିକାକରଣ, ଏହାର ଯୋଗାଣ ବ୍ୟବସ୍ଥାକୁ ସରଳ କରାଯିବା ଭଳି ପଦକ୍ଷେପ କେନ୍ଦ୍ର ସରକାର ନେଇଥିବା ଯୋଗୁ କରୋନା ସଂକ୍ରମଣ କ୍ରମଶଃ ହ୍ରାସ ପାଉଛି ।
ଦେଶବ୍ୟାପୀ କରୋନା ନିମୂଳନ କାର୍ଯ୍ୟକ୍ରମରେ କେନ୍ଦ୍ରଶାସିତ ଅଞ୍ଚଳ ଏବଂ ରାଜ୍ୟ ଗୁଡିକୁ ଟିକା ବିନା ମୂଲ୍ୟରେ ଯୋଗାଇ ଦିଆଯାଉଛି । କରୋନା ଟିକାର ସାର୍ବଜନୀନ ପ୍ରୟୋଗ ଆରମ୍ଭ ହେବା ପରେ ସମଗ୍ର ଦେଶରେ ଉତ୍ପାଦିତ ହେଉଥିବା କରୋନା ପ୍ରତିଷେଧକ ଟିକାର ଶତକଡା ୭୫ ଭାଗ କେନ୍ଦ୍ର ସରକାର ସଂଗ୍ରହ କରି ବିନା ମୂଲ୍ୟରେ ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳଗୁଡିକୁ ଯୋଗାଇ ଦେବେ ।
୨୦୨୨ ମାର୍ଚ୍ଚ ୨୪ ତାରିଖ ସକାଳ ୭ଟା ପର୍ଯ୍ୟନ୍ତ ସୁଦ୍ଧାସରକାର ୧୮୪,୦୭,୫୭,୪୭୫ ଡୋଜ ଟିକା ଯୋଗାଇ ସାରିଲେଣି । ଏହି ସମୟ ସୁଦ୍ଧା ୧୬, ୬୮,୬୮୨୨୬ ଡୋଜ ଟିକା ବର୍ତ୍ତମାନ ଦିଆଯିବା ପାଇଁ ପ୍ରସ୍ତୁତ ହୋଇ ରହିଛି । ଏହିସବୁ ଟିକା ବିନା ମୂଲ୍ୟରେ ଯୋଗାଇ ଦିଆଯାଉଛି ।
SSD/DD
(
ରେଳ ମନ୍ତ୍ରଣାଳୟ
ପୂର୍ବତଟ ରେଳପଥ ମହାପ୍ରବନ୍ଧକଙ୍କ ଦ୍ୱାରା ଭୁବନେଶ୍ୱର ନୂଆ ରେଳ ଷ୍ଟେସନ ନୀରିକ୍ଷଣ
ପୂର୍ବତଟ ରେଳପଥର ମହାପ୍ରବନ୍ଧକ ଶ୍ରୀ ମନୋଜ ଶର୍ମା ଆଜି ରେଳପଥର ଅନ୍ୟ ବରିଷ୍ଠ ଅଧିକାରୀଙ୍କ ସହ ଭୁବନେଶ୍ୱର ନୂଆ ରେଳ ଷ୍ଟେସନ ନୀରିକ୍ଷଣକରି ବିକାଶମୂଳକ କାର୍ଯ୍ୟର ସମୀକ୍ଷା କରିଛନ୍ତି | ଯାତ୍ରୀ ସୁବିଧା ଏବଂ ଟ୍ରେନ୍ ଚଳାଚଳ ସହିତ ସେ ରେଳବାଇର ବିଭିନ୍ନ ବିକାଶମୂଳକ କାର୍ଯ୍ୟକଳାପ ଉପରେ ମଧ୍ୟ ଆଲୋଚନା କରିଥିଲେ | ତୃଣମୂଳ ସ୍ତରରୁ ସ୍ଥାନୀୟ ପ୍ରଶାସନ ସମେତ ସମସ୍ତ ସହଭାଗୀ ମାନଙ୍କ ସହିତ ଘନିଷ୍ଠ ସମନ୍ୱୟ ରକ୍ଷା କରିବାକୁ ଶ୍ରୀ ଶର୍ମା ଅଧିକାରୀମାନଙ୍କୁ ମଧ୍ୟ ପରାମର୍ଶ ଦେଇଛନ୍ତି ଯାହା ଦ୍ୱାରା ଚାଲୁରହିଥିବା ଓ ପ୍ରସ୍ତାବିତ ବିକାଶ ମୂଳକ କାର୍ଯ୍ୟ ଶୀଘ୍ର ସମ୍ପାଦନ କରାଯାଇ ପାରିବ |
RoM
(Visitor Counter : 8